ایم 2 موٹروے (پاکستان)

ایم 2، پاکستان کے صوبہ پنجاب میں ایک موٹروے ہے۔ یہ 367 کلومیٹر طویل ہے اور یہ لاہور سے شروع ہوتی ہے۔ پھر یہ شیخوپورہ، پنڈی بھٹیاں، کوٹ مومن، سالم، للہ، کلر کہار، بلکسر اور چکری سے گزرنے کے بعد جڑواں شہروں راولپنڈی اور اسلام آباد کے باہر ختم ہو جاتی ہے۔ پھر تھوڑا سا آگے ایم 1 (M1) شروع ہو جاتی ہے، جو اسلام آباد/راولپنڈی کو پشاور سے ملاتی ہے۔ پنڈی بھٹیاں کے قریب موٹروے ایم 4 (M4) کا انٹرچینج آتا ہے جو فیصل آباد تک جاتی ہے۔

راستہ 
ایم ٹو لاہور کے مغرب سے، لاہور بائی پاس پر بابو صابو انٹرچینج سے شروع ہوتی ہے۔ دریائے راوی سے گزرنے کے بعد یہ جی ٹی روڈ سے دور ہوتی چلی جاتی ہے اور مغرب میں شیخوپورہ کی جانب چلتی ہے۔ پنڈی بھٹياں سے پہلے یہ ایم 3 انٹرچینج سے گزرنے کے بعد شمال مغرب کی جانب مڑتی ہے۔ پھر یہ کلر کہار تک چلتی ہے، کھنڈوعہ سے آگے پیر دا کھارا تک یہ کھیوڑہ کے علاقے میں نمک کے پہاڑوں کے درمیان سے گزرتی ہے جو سالٹ رینج کہلاتا ہے۔ موٹروے کا یہ علاقہ اپنے پرخطر موڑوں کی وجہ سے پاکستان کی سب سے خطرناک سڑک تصور کیا جاتا ہے۔ بہت سے علاقوں میں حد رفتار 20 کلومیٹر/گھنٹا ہونی چاہیے۔ نمک کے پہاڑوں سے گزرنے کے بعد ایم 2 شمال کی طرف بڑھتی ہے اور راولپنڈی سے مغرب میں اسلام آباد لنک روڈ کے انٹرچینج پر ختم ہو جاتی ہے۔ ایم 2 چھ لین پر مشتمل ہے اور اس میں بہت سی آرام گاہیں ہیں، جہاں پر کھانے پینے، مساجد اور غسل خانے کی سہولت موجود ہے۔

تاریخ 
ایم 2 کی تعمیر 1993ء پاکستان کے سابق وزیر اعظم جناب میاں محمد نواز شریف کی پہلی سہ ماہی میں شروع ہوئی اور انہیں کی دوسری سہ ماہی میں اس کا افتتاح ہوا۔ ان کے دور میں نہ صرف ایم 2 بلکہ پاکستان کی تمام موٹرویز کا تصور بھی انہوں نے پیش کیا۔

گیلری

انٹرچینج 
ذیل میں ایم ٹو پر موجود انٹرچینجز کی فہرست ان کی خلائی سیارے سے لی گئی تصاویر کے ساتھ دی گئی ہے۔

مزید دیکھیے 
 موٹروے
 موٹروے ایم-تھری

حوالہ جات 

پاکستان کی سڑکیں
پاکستان میں موٹروے
ویکی ڈیٹا سے مطابقت رکھنے والی مختصر تفصیل
پاکستان میں محصول شاہراہیں